Smirenje situacije na severu Kosova 
Specijalna jedinica kosovske policije ROSU pokušala je tokom dana da zauzme prelaze Brnjak i Jarinje na severu Kosova
Sukobi i napetost na severu Kosova trajali su gotovo čitavog dana, ali se situacija na administrativnim prelazima Brnjak i Jarinje smiruje nakon dogovora da se do sutra ujutru specijalna jedinica kosovske policije ROSU povuče u Prištinu, kao i da se uklone sve srpske blokade puteva na severu Kosova. U pregovorima srpskog ministra za Kosovo  i šefa Pregovaračkog tima Srbije  sa komandantom Kfora  i vlastima u Prištini dogovoreno je da se na ove prelaze vrate pripadnici kosovske policije srpske nacionalnosti: ", ocenio je Borko Stefanović. Pokušaj kosovskih specijalnih jedinica da zauzmu granične prelaze Brnjak i Jarinje na severu Kosova predsednik Srbije Boris Tadić ocenio je upotrebom sile sa ciljem Prištine da ovlada severom Kosova, a ovakve unilateralne akcije, po njegovoj oceni mogu da ugroze i dijalog Beograda i Prištine. Tadić, koji se nalazi u Pragu, gde mu je uručena nagrada za promociju slobode i demokratije Polak, je izjavio da Srbija neće ratovati, već da će diplomatskim sredstvima nastaviti da rešava probleme. Tadić je rekao da je danas pre podne razgovarao sa visokom predstavnicom Evropske unije Ketrin Ešton i da joj je preneo da je za Srbiju akcija kosovske policije neprihvatljiva: ", poručio je predsednik Tadić. U današnjoj izjavi Ambasade SAD u Beogradu navodi se da Sjedinjene Države smatraju da je potrebno najhitnije sprečiti eskalaciju situacije na Kosovu, osuđuje se upotreba sile sa svake strane i žali zbog povređenih. Uz isticanje da se događaji na severu Kosova nisu odigrali u saradnji sa međunarodnom zajednicom, ambasada ističe da SAD žele da vide mirnu situaciju na severu Kosova i pozivaju Beograd i Prištinu da ustanove uslove pozitivnog reciprociteta, to jest uslove u kojima će se oba naroda i roba slobodno kretati između Srbije i Kosova. Visoka predstavnica Evropske unije koja je danas razgovarala sa predsednikom Srbije Borisom Tadićem i kosovskim premijerom Hašimom Tačijem istakla da je od suštinskog značaja da se mir odmah ponovo uspostavi i poručila da se napori moraju usredsrediti na rešavanje pitanja putem dijaloga u kojem posreduje EU. Portparolka visoke predstavnice EU za spoljnu politiku i bezbednost  je istakla da Evropska unija ne odobrava operaciju Kosovske policije, kao i da ona nije sprovedena u konsultacijama sa EU, niti sa međunarodnom zajednicom: "", kaže Maja kocijančić. Na uzdržanost poziva i Misija UN na Kosovu, kao i vladajuće stanke u Srbiji, a većina analitičara u Srbiji iznosi stav da se pre svega mora sprečiti nasilje. U parlamentu Srbije poslanici DSS-a i Srpske radikalne stranke su napustile sednicu jer im nije dozvoljeno da govore o krizi na severu Kosova.